Yazdegird I av Persia

Yazdegird I («skapt av gud» Izdigerdes), var konge av Persia og (sannsynligvis) sønn av kong Sjahpur III.Noen kilder refererer til hans far som «Sjahpur» uten å angi om det er II eller III. Han har også feilaktig blitt plassert som sønn av den foregående kong Bahram IV Han regjerte fra 399 til 420 og ble kalt «synderen» av perserne. 

Han var en svært intelligent hersker som forsøkte å frigjøre seg fra makten til stormennene og magi-prestene. Han straffet adelsmennene strengt da de forsøkte undertrykkelse. Han stoppet forfølgelsene av de kristne og gav dem en egen organisasjon. 

Han levde i fred og vennskap med Østromerriket og skal blant annet ha lovet den østromerske keiser Arcadius garanti og beskyttelse mot angrep på hans mindreårige sønn og medkeiser Theodosius II.

Etter et styre på tjue år ser det ut til at han ble myrdet i Khorasan.

 Referanser 

 Kilder 


Kategori:Sasanidene
Kategori:Fødsler på 300-tallet
Kategori:Dødsfall i 420
Kategori:Fødselsår ukjent